มีอะไรกับแฟนใส่ถุง ครั้งแรกเสร็จปกติ หลังจากเสร็จล้างและฉี่ ครั้งที่2ถุงยางขาดแต่ไม่เสร็จ แต่กลัวว่าน้ำหล่อลื่นจะเข้าไปในช่องคลอด อยากทราบว่ามีโอกาสท้องและควรกินยาคุมมั้ยครับ
สวัสดีค่ะ ถ้าถุงยางอนามัยมีการฉีกขาดหรือรั่ว ไม่ว่าจะเกิดในช่วงเวลาใดของการมีเพศสัมพันธ์ มีโอกาสตั้งครรภ์จากน้ำอสุจิที่เล็ดลอดออกมาได้ กรณีนี้มีข้อบ่งชี้การใช้ยาคุมฉุกเฉินยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ให้สังเกตอาการ และยืนยันการตั้งครรภ์หลังจากนี้ด้วยได้ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ